CELEX: 22005D0117
Language: el
Date: 2005-09-30 00:00:00
Title: Απόφαση της Μεικτής Επιτροπής του ΕΟX αριθ. 117/2005, της  30ής Σεπτεμβρίου 2005 , για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ

22.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 339/20
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 117/2005
   της 30ής Σεπτεμβρίου 2005
   για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, στο εξής «η συμφωνία», και ιδίως το άρθρο 98 αυτής,
   Εκτιμώντας τα ακόλουθα:
   
               (1)
            
            
               Το παράρτημα VI της συμφωνίας τροποποιήθηκε από την απόφαση αριθ. 43/2005 της Μεικτής Επιτροπής του ΕΟΧ, της 11ης Μαρτίου 2005 (1).
            
         
               (2)
            
            
               Ο κανονισμός (ΕΚ) αριθ. 77/2005 της Επιτροπής, της 13ης Ιανουαρίου 2005, για τροποποίηση του κανονισμού (ΕΟΚ) αριθ. 574/72 του Συμβουλίου, περί του τρόπου εφαρμογής του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (2), πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Το σημείο 2 [κανονισμός (ΕΟΚ) αριθ. 574/72 του Συμβουλίου] του παραρτήματος VI της συμφωνίας τροποποιείται ως εξής:
   
               1.
            
            
               Προστίθεται η ακόλουθη περίπτωση:
               
                           «—
                        
                        
                           
                              32005 R 0077: Κανονισμός (ΕΚ) αριθ. 77/2005 της Επιτροπής της 13ης Ιανουαρίου 2005 (ΕΕ L 16 της 29.1.2005, σ. 3).».
                        
                     
         
               2.
            
            
               Το κείμενο των σημείων 303. (IΣΛΑΝΔΙΑ — ΔΑΝΙΑ), 323. (IΣΛΑΝΔΙΑ — ΦΙΝΛΑΝΔΙΑ), 324. (IΣΛΑΝΔΙΑ — ΣΟΥΗΔΙΑ) και 327. (ΙΣΛΑΝΔΙΑ — ΝΟΡΒΗΓΙΑ) στην προσαρμογή ζ) αντικαθίσταται από το ακόλουθο κείμενο:
               «Άρθρο 15 της σκανδιναβικής σύμβασης για την κοινωνική ασφάλεια στις 18 Αυγούστου 2003: Συμφωνία σχετικά με την αμοιβαία παραίτηση από το δικαίωμα επιστροφής χρημάτων σύμφωνα με το άρθρο 36 παράγραφος 3, το άρθρο 63 παράγραφος 3 και το άρθρο 70 παράγραφος 3 του κανονισμού (κόστος των παροχών σε είδος όσον αφορά τις παροχές ασθενείας, μητρότητας, εργατικών ατυχημάτων και επαγγελματικών ασθενειών και ανεργίας) και το άρθρο 105 παράγραφος 2 του κανονισμού εφαρμογής (κόστος διοικητικών ελέγχων και ιατρικών εξετάσεων).».
            
         
               3.
            
            
               Το κείμενο του σημείου 314. (ΙΣΛΑΝΔΙΑ-ΛΟΥΞΕΜΒΟΥΡΓΟ) στην προσαρμογή ζ) αντικαθίσταται από το ακόλουθο κείμενο:
               «Διακανονισμός της 30ής Νοεμβρίου 2001 για την επιστροφή εξόδων κοινωνικής ασφάλισης.».
            
         Άρθρο 2
   Τα κείμενα του κανονισμού (ΕΚ) αριθ. 77/2005 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Οκτωβρίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ (3) όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.
   Άρθρο 4
   Η παρούσα απόφαση θα δημοσιευθεί στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 30 Σεπτεμβρίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         HAΥ ο Πρίγκιπας Νικόλαος του ΛΙΧΤΕΝΣΤΑΪΝ
         
      
   
   
      (1)  ΕΕ L 198 της 28.7.2005, σ. 45.
   
      (2)  ΕΕ L 16 της 20.1.2005, σ. 3.
   
      (3)  Δεν έχουν αναφερθεί συνταγματικές απαιτήσεις.